ભરત શાહ દ્વારા તાપીમિત્ર ન્યુઝ,રાજપીપળા:નર્મદા જિલ્લા પોલીસ વડા મહેન્દ્ર બગડિયા એ એમનાજ વિભાગ ના અધિકારીઓ ને મોકલેલી યાદી માં ચોંકાવનારી વિગતો સામે આવી છે,પોલીસ બેડા માં હાલ હડકંપ જેવી સ્તિથી થવા પામી છે,જેમાં આ યાદીમાં એસપી બગડિયા એ આપેલી કડક સૂચના મુજબ જિલ્લા ના તાલુકા તથા ગ્રામ્ય વિસ્તાર ટાઉન માં ઇંગ્લિશ દારૂનું ખુલ્લેઆમ વેચાણ કરાય છે જેમાં બુટલેગરો દ્વારા નવા નવા કિમીયાનો ઉપયોગ કરી યુવાન છોકરા છોકરીયો ને દારૂના વેચાણ હોમ ડિલિવરી સ્કૂલ બેગ જેવા સાધનોનો ઉપયોગ કરી માલ પોહ્ચાડવા ઉપયોગ થાય છે ત્યારે આ બાબતે લોકલ પોલીસ,જિલ્લા એલસીબી,એસઓજી,ના સહકાર થી ચલાવવામાં આવે છે ત્યારે કોણ કોણ આ પ્રવૃત્તિ માં સંડોવાયેલ છે તેના નામો અમારી પાસે છે અને ઇંગ્લિશ દારૂનો ધંધો કરવામાં લોકલ પોલીસ દ્વારા મદદ કરવામાં આવતા આ બુટલેગરો પર રેડ કરાતી નથી જેમાં જિલ્લાના કેટલાક અધિકારીઓ કર્મચારીઓ સંડોવાયેલા છે અને એટલે અમે કોલ ડિટેઇલ મંગાવી છે જેના આધારે આમા કોઈપણ અધિકારી કે પછી કર્મચારીની સંડોવણી જોવા મળશે તેને ગુનામાં આરોપી બનવવામાં આવશે જેની નોંધ લેવી વધુમાં પોલીસ અધિકારી/કર્મચારી દ્વારા દારૂની ગાડીયો નું પાયલોટિંગ કરવામાં આવે છે જેમાં પોલીસ ની ગાડી આગળ અને દારૂની ગાડીયો પાછળ ચાલે છે તે ખુબજ નિન્મ કક્ષાનું કામ પોલીસ દ્વારા કરવામાં આવે છે જે ગંભીર બાબત છે.